1444.

Godina **1444** (**[[rimski brojevi|MCDXLIV]]**) bila je prijestupna godina koja počinje u srijedu (1. 1. po julijanskom kalendaru).

## Događaji
* 5. 1. - Bitka kod Kunovice, na ulazu u Sićevačku klisuru - krstaška vojska u povlačenju, naročito Đurđeve i Hunjadijeve čete, porazila i zarobila rumelijskog beglerbega Kazim-pašu (pominje se i pobeda kod Melštice). 
* januar - Mlečani uzeli Omiš i Poljicu vojvodi Stjepanu Vukčiću Kosači.
* januar, krajem - Hrišćanska vojska se okupila u Beogradu i okolini, na povratku iz pohoda protiv Osmanlija (prvi deo "pohoda na Varnu").
* 19. 2. - Savez Stjepana Vukčića Kosače i napuljskog kralja Alfonsa (Stjepan ranije bio [samo] turski vazal).
* 2. 3. - Skenderbeg osnovao Lješku ligu albanskih kneževina
* 6. 3. - Mara Branković, sultanija Murata II, poslala izaslanika ocu Đurđu Brankoviću, čime počinju mirovni pregovori (izaslanik išao u Ugarsku preko Dubrovnika). 
* 26. 3. - Stefan Crnojević se izmirio s Mlečanima (bio u savezu sa Kosačom, koji tako gubi pozicije i u Gornjoj Zeti).
* proleće ? - Formalni savez bosanskog kralja Tomaša sa Mlečanima protiv Kosače, kojem uzima nešto zemlje oko donje Neretve (Drijeva; saveznik mu je Ivaniš Pavlović).
* 16. 4. - U Toursu potpisano primirje izmeđe Francuza i Engleza (traje pet godina). 
* 24. 4. - Na budimskom saboru odlučeno da se nastavi rat protiv Turaka; istovremeno, mađarski kralj Vladislav I. šalje izaslanika Muratu. 
* ca 15. 5. - Kralj Tomaš uzeo Srebrenik od Turaka.
* 3. 6. - Povelja kralja Tomaša Janošu Hunjadiju, kojim se zaklinje na vernost njemu i mađarskom kralju.
* 12. 6. - Postignut dogovor u Jedrenu: obnova Srbije sa 24 grada, pod osmanskim vazalstvom i povratak oslepljenih Đurđevih sinova Grgura i Stefana.
* 22. 6. - Iz Venecije kreće flota od 16 galija, po 8 papskih i mletačkih, protiv Turaka (cilj je blokada Helesponta, bez efekta). 
* 29. 6. - Skenderbeg porazio Turke u Bici na Torviolu.
* 3. 7. - Despot Đurđe daje Vilagoš (danas Şiria u Rumuniji) i još neke posede Janošu Hunjadiju, kako bi ga pridobio za mir. 
* 30. 7. - Vizantijski car Jovan VIII Paleolog odvraća kralja Vladislava od mira s Turcima.
* ljeto - Bosanski kralj Stjepan Tomaš prešao u katoličku veru.
* avgust - Mir Osmanlija sa Karamanidima, Murat II predaje presto mladom Mehmedu II. 
* 4. 8. - Skenderbeg obećava kralju Vladislavu 30.000 ljudi za rat sa Turcima. 
* 15. 8. - Segedinski mir Osmanske države i Ugarske na 10 godina (potvrđen dogovor iz juna); kardinal Julian Cesarini još ranije ubedio mađarskog kralja da ne poštuje ugovor. 
* 22. 8. - **Obnova Despotovine**: Despot Đurađ Branković se vraća u Smederevo posle pet godina. 
* 26. 8. - Bitka kod St. Jakoba an der Birsu - francuska Pirova pobeda nad Starom švajcarskom konfederacijom.
* 3. 9. - Bosanski kralj Tomaš potvrđuje Dubrovčanima sve povlastice, a ovi će mu zauzvrat isplaćivati 2500 perpera svetodmitarskog i stonskog dohotka. 
* 20. 9. - Hrišćanska vojska prelazi Dunav kod Oršave i nastavlja preko Bugarske;
** Despot Đurđe se strogo pridržava mirovnog ugovora, ne dopušta ni Skenderbegu prelaz preko svoje teritorije. 
* septembar - Danjskog gospodara Leku Zakariju ubio njegov vazal Nikola Dukađin, ali komandant tvrđave Pavle Dukađin je predao Mlečanima.
* jesen - Stefan Vukčić se izmirio sa despotom Đurđem.
* 10. 11. - Bitka kod Varne - težak poraz hrišćanske vojske od Osmanlija na čelu sa bivšim sultanom Muratom;
** poginuo mađarski kralj Vladislav I., nasleđuje ga mali Ladislav V. Posmrtni - do 1452. pod starateljstvom nemačkog cara Fridriha; Hunjadi Janoš je ugarski namesnik do smrti 1456.
** poginuli Ivan de Dominis, varadinski biskup, i papski legat kardinal Čezarini. 
** Hunjadi pobegao u Vlašku, gde ga je Vlad Drakul nakratko pritvorio.

### Tokom/tijekom godine

* Atinsko Vojvodstvo postaje vazal Konstantinove Moreje . 
* Egipatski mameluci neuspešno opsedali vitezove Ivanovce na Rodosu. 
* U Gubbiu otkrivene Iguvinske tablice, spomenik umbrijskog jezika. 
* Lançarote de Freitas doveo 235 berberskih robova iz zaliva Arguin (dan. Mauritanija) u Portugal; u Lagosu otvorena prva evropska pijaca afričkih robova. 
* Prvi pomen: Počitelj (Čapljina) i Vasojevići. 
* Mletački Ulcinj stradao u zemljotresu. 
* Prva vest o manastiru Morači od osnivanja 1252 - pop Nikodim nabavio Posni i Cvetni Triod i Apostol.

## Rođenja

* 24. 1. - Galeazzo Maria Sforza, milanski vojvoda († 1476)
* 11. 3. - Donato Bramante, italijanski arhitekta († 1514)
* Nilakantha Somayaji, indijski astronom i matematičar († 1544)

## Smrti

* 9. 3. - Leonardo Bruni, italijanski humanista (* ca. 1370)
* 26. 4. - Robert Campin, flamanski slikar (* ca. 1375)
* 20. 5. - Sveti Bernardin Sijenski, franjevac (* 1380)
* 15. 10. - Niccolò Piccinino, italijanski kondotijer (* 1386)
* 10. 11. - Vladislav I., kralj poljski i ugarsko-hrvatski (* 1424)
* 10. 11. - Ivan de Dominis, senjski biskup 
* 1444-45 - Pier Paolo Vergerio Stariji, italijanski humanista (* 1370)

## Reference

* Vjekoslav Klaić, Svezak drugi: dio drugi. Treće doba: Vladanje kraljeva iz raznih porodica (1301-1526). Druga knjiga: Od gubitka Dalmacije do Matije Korvina (1409-1457) (archive.org)
* Vladimir Ćorović, Historija Bosne
* Grupa autora, Istorija Crne Gore
* Vladimir Ćorović, Istorija srpskog naroda: Prvi pad Srbije i Razlaz između despota i Mađara, rastko.rs